EL
C 24/10
Επίσημη Εφημερίδα της Ευρωπαϊκής Ένωσης
17.1.2022
Διάδικοι στην υπόθεση της κύριας δίκης YE, LP, AN, νομίμως εκπροσωπούμενη από τους γονείς της YE και LP, OL, νομίμως εκπροσωπούμενη από τους γονείς της YE και LP, VX, νομίμως εκπροσωπούμενος από τους γονείς του YE και LP, CE, νομίμως εκπροσωπούμενη από τους γονείς της YE και LP κατά Vueling Airlines SA Διατακτικό 1) Το άρθρο 3, παράγραφος 3, πρώτη περίοδος, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ.
295/91, έχει την έννοια ότι η διαλαμβανόμενη στη διάταξη αυτή προϋπόθεση της άμεσης ή έμμεσης διάθεσης στο κοινό δεν αναφέρεται σε επιβάτες που ταξιδεύουν δωρεάν.
2) Το άρθρο 3, παράγραφος 3, δεύτερη περίοδος, του κανονισμού 261/2004 έχει την έννοια ότι επιβάτης ο οποίος ταξιδεύει δωρεάν λόγω του νεαρού της ηλικίας του, χωρίς να έχει δική του θέση και κάρτα επιβίβασης, και το ονοματεπώνυμο του οποίου δεν αναγράφεται στις κρατήσεις που πραγματοποίησαν οι γονείς του, δεν εμπίπτει στο πεδίο εφαρμογής του κανονισμού αυτού.
(1)
Ημερομηνία καταθέσεως: 18 Δεκεμβρίου 2020.
Διάταξη του Δικαστηρίου (δέκατο τμήμα) της 29ης Οκτωβρίου 2021 [αίτηση του Sąd Rejonowy w Opatowie (Πολωνία) για την έκδοση προδικαστικής αποφάσεως] — HG, TC κατά Ubezpieczeniowy Fundusz Gwarancyjny (Υπόθεση C-688/20) (1) (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Υποχρέωση ασφαλίσεως της αστικής ευθύνης που προκύπτει από την κυκλοφορία αυτοκινήτων οχημάτων – Οδηγία 2009/103/ΕΚ – Άρθρο 3, πρώτο εδάφιο – Υποχρέωση συνάψεως ασφαλιστικής σύμβασης – Περιεχόμενο – Όχημα ακατάλληλο για κυκλοφορία, μη ταξινομημένο και νομίμως αποσυρθέν από την κυκλοφορία) (2022/C 24/13) Γλώσσα διαδικασίας: η πολωνική Αιτούν δικαστήριο Sąd Rejonowy w Opatowie Διάδικοι στην υπόθεση της κύριας δίκης HG, TC κατά Ubezpieczeniowy Fundusz Gwarancyjny Διατακτικό Το άρθρο 3, πρώτο εδάφιο, της οδηγίας 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής, έχει την έννοια ότι η σύναψη σύμβασης για την ασφάλιση της αστικής ευθύνης σχετικά με την κυκλοφορία αυτοκινήτου οχήματος δεν είναι υποχρεωτική για το χρονικό διάστημα κατά το οποίο το οικείο όχημα είναι ακατάλληλο για κυκλοφορία λόγω της τεχνικής του καταστάσεως, δεν είναι ταξινομημένο και έχει αποσυρθεί προσωρινά από την κυκλοφορία σύμφωνα με το εφαρμοστέο εθνικό δίκαιο.
(1)
Ημερομηνία καταθέσεως: 17 Δεκεμβρίου 2020.